Rytis Rimdeika

Rytis Rimdeika (g. 1966 m. gegužės 2 d. Kaune) – Lietuvos gydytojas ir mokslininkas, medicinos mokslų daktaras, profesorius https://www.vle.lt/straipsnis/rytis-rimdeika/.

 Biografija 
1984 - 1990 m. studijavo Kauno medicinos akademijoje, 1995 - 1999 m. Kauno medicinos universiteto Chirurgijos klinikoje atliko doktorantūrą. Nuo 1990 m. - plastinės ir rekonstrukcinės chirurgijos gydytojas Kauno akademinėse klinikose (dabar - LSMU ligoninė Kauno klinikos), Plastinės chirurgijos ir nudegimų skyriuje. 

1997 - 2007 m. Kauno medicinos universiteto klinikų (dabar - LSMUL Kauno klinikų) koordinatorius operacinei medicinai. 2001 - 2006 m. - Kauno medicinos universiteto klinikų  Plastinės chirurgijos ir nudegimų skyriaus vadovas. Nuo 2006 m. iki 2021 m.  – Plastinės ir rekonstrukcinės chirurgijos klinikos vadovas https://www.vle.lt/straipsnis/rytis-rimdeika/. 2007 - 2013 m. Kauno klinikų direktorius operacinei medicinai https://www.vle.lt/straipsnis/rytis-rimdeika/. 

1999 m. apsigynė medicinos daktaro disertaciją „Chirurginių metodų veiksmingumas gydant riboto ploto gilius nudegimus“. Nuo 1995 m. dirba pedagoginį darbą Lietuvos sveikatos mokslų universitete asistento, nuo 1999 m. lektoriaus, nuo 2002 m. docento, nuo 2006 m. – profesoriaus pareigose.

2016 - 2020 m. ir 2023 - 2026 m. - Lietuvos plastinės ir rekonstrukcinės chirurgijos draugijos prezidentas.

 Darbinė veikla 
miniatiūra|dešinėje|prof. dr. Rytis Rimdeika su LSMUL Plastinės chirurgijos ir nudegimų skyriaus kolektyvu 2012 m.

Gydytojas R. Rimdeika parengė ir į praktiką įdiegė daug gydymo metodikų. Tai pat, paruošė daug mokinių ir studentų, subūrė kvalifikuotą medikų kolektyvą. Prof. dr. Rimdeika yra 25 apgintų mokslo disertacijų vadovas ir konsultantas, gynimo tarybų narys.

Jam vadovaujant, Lietuvos sveikatos mokslų universiteto ligoninės Kauno klinikų Plastinės chirurgijos ir nudegimų skyrius tapo centru, kuris yra gerai žinomas Europos Sąjungos šalyse.

R. Rimdeika - aktyvus mokslininkas. Jis organizuoja ir vadovauja moksliniam darbui rekonstrukcinės nudegimų ir žaizdų chirurgijos tematika, dalyvauja tarptautiniuose moksliniuose projektuose ir klinikiniuose vaistų bei medicinos priemonių tyrimuose. 

Tarptautiniuose mokslo suvažiavimuose ir konferencijose gydytojas yra skaitęs per 300 pranešimų ir kviestinių paskaitų, pirmininkavęs mokslinėms sesijoms.

Gydytojas taip pat dirba įvairiose mokslinėse programose, yra mokslo žurnalų Medicina (MDPI), European Journal of Plastic and Reconstructive Surgery (Springer), International Wound Journal (Wiley), Lietuvos Chirurgija (Vilnius, NVI), Novosti Khirurgii (Vitebsk) ir EWMA Journal (Copenhagen) mokslinių redakcijų narys ir recenzentas.

 Narystė profesinėse organizacijose 

2008 - 2018 m. - Europos Plastinės ir rekonstrukcinės chirurgijos draugijos (ESPRAS) valdybos narys. 2008 - 2014 m. Europos žaizdų gydymo asociacijos (EWMA) valdybos narys. Lietuvos Plastinės ir rekonstrukcinės chirurgijos draugijos atstovas tarptautinėse organizacijose. 2005 - 2015 m. Lietuvos Žaizdų gydymo asociacijos prezidentas. Europos estetinės plastinės chirurgijos draugijos (ESAPS) tikrasis narys https://esaps.eu/. Europos nudegimų asociacijos (EBA) tikrasis narys. Tarptautinės nudegimų traumų draugijos (ISBI) narys.

 Stažuotės 

Stažavosi įvairiuose pasaulio universitetuose bei ligoninėse:

Maskvos Višnevskio chirurgijos institute (Rusija), Beverwijk ligoninėje ir Europos odos banke (Nyderlandai), Linköping universitete (Švedija), Bochum universiteto ligoninėje (Vokietija), Vejle apskr. ligoninėje (Danija), Gento universiteto ligoninėje (Belgija) ir kituose medicinos centruose https://www.linkedin.com/in/rytis-rimdeika-2568509a/?originalSubdomain=lt

 Kita veikla 

2000 - 2014 m. Kauno medicinos universiteto Tarybos ir Lietuvos sveikatos mokslų universiteto Senato narys, Medicinos audito inspekcijos prie Lietuvos Respublikos sveikatos apsaugos ministerijos (LR SAM) kviestinis ekspertas, SAM kolegijos ir įvairių darbo grupių narys. Kauno miesto mero patarėjas sveikatos klausimais.

 Pasiekimai ir apdovanojimai 

1999 m. ir 2015 m. apdovanotas LR Sveikatos apsaugos ministro garbės raštais. 2002 m. įteiktas Kauno miesto „Gerumo plytos“ („Gerumo kristalo“) apdovanojimas. 2006 m. įteiktas Kauno miesto "Sveikatos riterio“ apdovanojimas. 2012 m. LR SAM įteiktas nusipelniusio Lietuvos gydytojo garbės ženklas ir suteiktas nusipelniusio Lietuvos gydytojo vardas.

 Nuorodos 

https://www.vle.lt/straipsnis/rytis-rimdeika/

https://www.ziniuradijas.lt/laidos/sveikatos-laikas/kuo-skiriasi-plastines-operacijos-nuo-plastikiniu-operaciju?video=1

http://www.yrasalis.lt/desimt/gydytojai/prof-dr-rytis-rimdeika/

https://lsmu.lt/cris/entities/person/2eb96625-321a-4c51-87c7-3e442ad50745

https://www.researchgate.net/profile/Rytis-Rimdeika/publications

https://lt.linkedin.com/in/rytis-rimdeika-2568509a http://kauno.diena.lt/naujienos/kita/kita/plastinei-ir-rekonstrukcinei-chirurgijai-kaune-40-metu-417072
Kategorija:Lietuvos chirurgai
Kategorija:Lietuvos medikai